Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Сејди Џемиали со службена легитимација број 0015и Фитим Фејзули со службена легитимација број 0016, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје, со седиште на ул,,Никола Вапцаров,, бр.11, Скопје, застапуван од Директорот Наташа Станоевиќ и со Записник ИП1 број 16-394 од 18.10.2021 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/20, 311/20 и 163/21)(во натамошниот текст: Законот), го донесе следното

**Р Е Ш Е Н И Е**

Се наредува на Наташа Станоевиќ, Директор на ЈУ Меѓуопштински Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Центарот да го преиспита решението број УП1-1501-1097 од 16.09.2021 година за одбивање на барањето број УП1-1501-1097/21 од 22.04.2021 година за остварување на право на гарантирана минимална помош на М.А. При преиспитувањето целосно и правилно да ја спроведе постапката, да побара податоци за живеалиште односно престојувалиште на барателот од надлежниот орган, Министерството за внатрешни работи или на друг начин и по целосно и правилно утврдување на фактичката состојба да донесе ново соодветно решение со кое ќе го замени претходното решение донесено во спротивност со Законот за социјалната заштита, согласно член 28 до член 40 и член 270 од Законот и Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019,192/2020 и 23/21).

**Рокот за извршување на изречената инспекциска мерка изнесува 30 дена по приемот на решението**

2. Раководното или друго овластено лице во установата за социјална заштита, е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

3. Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 од Законот за социјалната заштита, преку инспекторите за социјална заштита, Сејди Џемаили со службена легитимација број 0015,и Фитим Фејзули со службена легитимација број 0016, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Служба за права од парична помош на подрачје на општина Гази Баба, Илинден, Арачиново и Петровец, застапувано од Директорот Наташа Станоевиќ и составија Записник бр.16-394 од 18.10.2021 година, во кој се констатирани недостатоци и неправилности во постапката за остварување и користење на правото на гарантирана минимална помош.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-394 на 18.10.2021 година.

**Инспектори за социјална заштита**,

Сејди Џемаили

Фитим Фејзули